หลี่ ปิงปิง

หลี่ ปิงปิง (, , พินอิน: Lǐ Bīngbīng) นักแสดงและนักร้องชาวจีน เริ่มมีชื่อเสียงจากการแสดงภาพยนตร์จีนเรื่อง จั่นเจา แมวหลวงสะท้านยุทธภพ (ค.ศ. 2003), จอมโจรหัวใจไม่ลวงรัก (ค.ศ. 2004), ปมรัก ปมชีวิต (ค.ศ. 2006), หนึ่งฟัดหนึ่ง ใหญ่ต่อใหญ่ (ค.ศ. 2008) โดยผลงานการรับบทนักแสดงนำของเธอคู่กับ โจว ซวิ่น ในเรื่อง ถอดรหัสล่า ฆ่าไม่เลี้ยง (ค.ศ. 2009) ทำให้เธอได้รับรางวัลม้าทองคำ สาขานักแสดงนำหญิงยอดเยี่ยม ก่อนจะเริ่มมีชื่อเสียงในระดับสากลจากเรื่อง ตี๋เหรินเจี๋ย ดาบทะลุคนไฟ (ค.ศ. 2010) และ จงขุย ศึกเทพฤทธิ์พิชิตมาร (ค.ศ. 2015)

หลี่ ปิงปิง จัดเป็นหนึ่งในนักแสดงหญิงชาวจีนที่มีผลงานในภาพยนตร์ฮอลลีวูด โดยเธอได้แสดงในภาพยนตร์เรื่อง ผีชีวะ 5 สงครามไวรัสล้างนรก ในบทสายลับ เอดา วอง (ค.ศ. 2012) , ทรานส์ฟอร์เมอร์ส 4: มหาวิบัติยุคสูญพันธุ์ (ค.ศ. 2014) และ รับบทนักแสดงนำคู่กับ เจสัน สเตธัม ใน เม็ก โคตรหลามพันล้านปี (ค.ศ. 2018)

ประวัติ

หลี่ ปิงปิง เกิดเมื่อวันที่ 27 กุมภาพันธ์ ค.ศ. 1973 ที่เมืองฮาร์บิน มณฑลเฮย์หลงเจียง โดยที่ชื่อของเธอมีความหมายว่า น้ำแข็ง จบการศึกษาจากสถาบันการละครเซี่ยงไฮ้ มีผลงานในวงการบันเทิงตั้งแต่ยังไม่จบการศึกษาด้วยการถ่ายแบบและเป็นพรีเซ็นเตอร์ให้กับโฆษณาสินค้าชิ้นต่าง ๆ และหน้าปกนิตยสาร รวมทั้งแสดงในละครโทรทัศน์และภาพยนตร์ของฮ่องกงและไต้หวัน ซึ่งส่วนมากจะเป็นบทสมทบในภาพยนตร์แนวกำลังภายในในบทของจอมยุทธ์หญิง

ในปี ค.ศ. 2000 เธอจะได้รับรางวัลดารานำหญิงยอดเยี่ยมในเทศกาลภาพยนตร์นานาชาติที่สิงคโปร์ครั้งที่ 13 จากผลงานเรื่อง Seventeen Years แต่การรับบทเล็ก ๆ ที่มีสีสันเป็นจอมโจรสาวในภาพยนตร์ของผู้กำกับฯ เฝิง เสี่ยวกัง เรื่อง จอมโจรหัวใจไม่ลวงรัก ในปี ค.ศ. 2004 จนเป็นที่เตะตาและประทับใจผู้ชม ทำให้ชื่อของหลี่ ปิงปิงกลายเป็นที่รู้จักอย่างแท้จริง และขึ้นทำเนียบนักแสดงหญิงชั้นนำทั้งในและนอกของจีนแผ่นดินใหญ่

ในปี ค.ศ. 2005 เธอได้แสดงในภาพยนตร์แอ๊คชั่นเรื่อง ทีมบี้นรก ร่วมกับแวนเนส วู หรือ อู๋ เจี้ยนหาว นักร้องหนุ่มแห่งบอยแบนด์ F 4 ที่มีชื่อเสียง โดยรับบทท้าทายเป็นนักสืบสาว ถึงขนาดที่ผู้กำกับฯ คือ แดเนียล ลี ยังให้เกียรติเธอเลือกบทด้วยตนเองด้วย นอกจากนี้ ในภาพยนตร์เรื่องนี้ยังเป็นครั้งแรกของเธอที่มีโอกาสประกบคู่กับนักแสดงจากฮอลลีวู้ด และต้องใช้บทสนทนาเป็นภาษาอังกฤษด้วย ซึ่งเป็นจุดเริ่มต้นที่จะทำให้เธอได้มีโอกาสเป็นที่รู้จักไปทั่วโลก

จนกระทั่งในปี ค.ศ. 2008 เธอก็ได้มีโอกาสแสดงในภาพยนตร์ทุนสร้างสูงในแบบกำลังภายในจินตนิมิตเรื่อง หนึ่งฟัดหนึ่ง ใหญ่ต่อใหญ่ คู่กับนักแสดงระดับซูเปอร์สตาร์อย่าง เฉินหลง, หลี่ เหลียนเจี๋ย และ หลิว อี้เฟย์ โดยรับบทเป็นนางพญาผมขาว 

ในปี ค.ศ. 2011 เธอได้มีโอกาสแสดงนำอีกครั้งคู่กับ เฉินหลง โดยรับบทเป็น สวี จงฮั่น ภริยาของ หวงซิง ที่รับบทโดยเฉินหลง สมาชิกพรรคถงเหมิงฮุ่ยผู้อุทิศตนให้เต็มที่กับการปฏิวัติประเทศจีน ในภาพยนตร์ทุนสร้างสูงแนวประวัติศาสตร์จีนเรื่อง 1911 แต่ว่าเมื่ออกฉายจริงแล้วฉากเลิฟซีนของเธอกับเฉินหลงได้ถูกตัดออกเกือบหมดเพื่อความเหมาะสมกับภาพยนตร์แนวนี้

ทางด้านผลงานการถ่ายแบบ หลี่ ปิงปิง ถือได้ว่าเป็นนักแสดงหญิงที่มีผลงานการถ่ายแบบถี่และมากที่สุดคนหนึ่ง โดยเฉพาะในปี ค.ศ. 2005 เธอเป็นแบบให้กับปกนิตยสารถึง 7 ฉบับ เทียบเท่ากับ เจ้า เวย นักแสดงสาวชาวจีนอีกคนที่มีชื่อเสียง โดยมี ฟ่าน ปิงปิง ตามมาเป็นอันดับสองฉากเลิฟซีน "เฉินหลง", "หลีปิงปิง" ใน 1911 โดนหั่นทิ้ง จาก ผู้จัดการออนไลน์

ผลงานด้านการแสดง

ภาพยนตร์
 ปี  ชื่อภาพยนตร์  ชื่อภาพยนตร์ภาษาจีน  รับบท  หมายเหตุ1994  Spirit of Cops  警魂  Shen Fang  Qiaoqian Zhixi  乔迁之喜  Juan Juan  เรดโรส ไวท์โรส  红玫瑰与白玫瑰  เพื่อนของหยางหลี (กุหลาบขาว)  1999  Lüse Rouqing  绿色柔情  Lin Qiaoqiao  Seventeen Years  过年回家  Chen Jie 2003  ปลูกรักทุกฤดู  百年好合  หลี่ มั่วโฉว  จั่นเจา แมวหลวงสะท้านยุทธภพ  老鼠爱上猫  ติง เยฺว่ฮวา  พิษสาว ผีเสื้อเหล็ก  紫蝴蝶  ทัง อีหลิง 2004  เหยี่ยวเหิร ฟัดมหากาฬ  飞鹰  เจน  จอมโจรหัวใจไม่ลวงรัก  天下无贼  เสี่ยวเย่ 2005  Waiting Alone  独自等待  หลิว หรง  Fight for Love  情陷擂台  ลิลี่ หม่า  คนอยากหญ่าย โตยกกำลัง 10  童梦奇缘  แม่ของกวง  นักแสดงรับเชิญ ทีมบี้นรก  猛龙  โหยว จิ้ง  2006  ปมรัก ปมชีวิต  云水谣  หวัง จินตี้ 2008  Linger  蝴蝶飛  ฟู่ เอินเจีย
  หนึ่งฟัดหนึ่ง ใหญ่ต่อใหญ่  功夫之王  เลี่ยน หนีชาง / นางพญาผมขาว  2009  ถอดรหัสล่า...ฆ่าไม่เลี้ยง  风声  หลี่ หนิงยฺวี่ 2010  เฉือนเหลี่ยม กระสุนจับตาย  槍王之王  แอนนา เช่า  ตี๋เหรินเจี๋ย ดาบทะลุคนไฟ  狄仁杰之通天帝国  ช่างกฺวัน จิงเอ๋อร์ 2011  จดหมายลับไป่เหอ  雪花與秘扇  นีนา  ใหญ่ผ่าใหญ่  辛亥革命  สฺวี จงฮั่น 2012  I Do 我愿意 ถัง เวยเวย ผีชีวะ 5 สงครามไวรัสล้างนรก    เอดา วอง 400 Boys    Not released 2014  ทรานส์ฟอร์เมอร์ส 4: มหาวิบัติยุคสูญพันธุ์  ซู เยฺว่หมิง   2015  จงขุย ศึกเทพฤทธิ์พิชิตมาร  钟馗伏魔：雪妖魔灵  ราชินีปีศาจหิมะ  2017  ทรานส์ฟอร์เมอร์ส 5 อัศวินรุ่นสุดท้าย    ควินเทสซา  ให้เสียงพากย์ภาษาจีน2018  ขุมทรัพย์โคตรแมงมุม  谜巢  เจีย   เม็ก โคตรหลามพันล้านปี   จาง ซูหยิน   2022  ออร์ดิแนรี ฮีโร  平凡英雄  โจวเหยี่ยน 

ละครโทรทัศน์
 ปี  ชื่อละครภาษาอังกฤษ  ชื่อละครภาษาจีน  รับบท  หมายเหตุ 1994  Yilu Denghou  一路等候  Du Yuling  1995  No Regrets  无悔追踪  Feng Kangmei  1996  Zhanguo Chuanqi  战国传奇  Hongnu 1997  Shang Yang Chuanqi  商鞅传奇  Du Wa  Fengsheng Shuiqi  风生水起  Gu Ting 1998  Qinmi Airen  亲密爱人  Bai Tong  Palace of Desire  大明宫词  Princess Anle  Da Fating  大法庭  Xia Liyan  The Female Official  女巡撫之闖天關  Sun Xiaohong  Guest appearance2000  The Nation Under The Foot  一腳定江山  Fan Yue'e  Qingchun Chudong  青春出动  Guan Ping  Yiben Wuhui  義本無悔  Qin Xue  เณรน้อยยอดอัจฉริยะ  機靈小不懂  อิ้ง จื่อเหยียน  เปาบุ้นจิ้นหนุ่ม พิทักษ์ธรรม  少年包青天  Ling Chuchu 2001  Ye Yatou  野ㄚ頭  Ye Yatou  Zheshan Tanhua  折扇探花  Sixth Princess  ไทเก็กจางซางฟง  少年張三丰  Qin Sirong  Sky Lovers  天空下的緣分  Tang Wei  2002  The Blue Lotus  花样的年华  Ye Zi  2003  เหลี่ยมรัก เหลี่ยมแค้น  动感豪情  Gao Shuang 2004  สวรรค์รักในฝัน  天空之城  Xiao Ruoning / Yu Bohan  The Sea's Promise  海的誓言  Bai Ying  Changjian Xiangsi  長劍相思  Fengyi  โปเยโปโลเย (ภาคพิสดาร)  聊齋之小翠  ยฺหวี เสี่ยวชุ่ย 2005  8 ยอดยุทธภพ  八大豪俠  เฟิ่ง หลายอี๋  หว่านซิน ยอดหญิงแห่งฮุยโจว  徽娘宛心  เย่ หว่านซิน  2006  วาสนาชาติใหม่  再生緣之孟麗君傳  เมิ่ง ลี่จวิน 

อ้างอิง

แหล่งข้อมูลอื่น
ข้อมูลจากIMDb
เว็บไซต์อย่างเป็นทางการ 

หมวดหมู่:นักแสดงจีน
หมวดหมู่:นักแสดงฮ่องกง
หมวดหมู่:นักร้องจีน
หมวดหมู่:นักร้องฮ่องกง
หมวดหมู่:บุคคลจากฮาร์บิน
หมวดหมู่:นักดนตรีจากฮาร์บิน
หมวดหมู่:นักแสดงหญิงชาวจีนในศตวรรษที่ 20